Aarhuus Stifts-Tidende, 1835-10-27
Stænderforsamlingen i Roeskilde. Da for Øieblikket ingen flere kgl. Propositioner vare at foredrage, bleve de private Propositioner foretagne i den Orden hvori de ere opslaaede paa den dertil indrettede Tavle. Præsidenten opfordrede Kammerherre Castenskjold til at fremkomme med sit Forslag om en Forandring i Henseende tilBrandassurancen for Landbygninger." En anden Deputeret, Kammerraad Drewsen, havde anmeldt et Forslag om samme Gjenstand, som ogsaa blev oplæst. Deri proponeredes, at Branddirecteurernes Post, som formeentlig unyttig og overflødig, maatte inddrages, og deres Forretninger underlægges. Herredsfogderne; en anden og hensigtsmæssigere Taxationsmaade indføres og Brandkontingentet nedsættes. - Secretair Algreen-Ussing foredrog dernæst Forsamlingen et af ham anmeldt Forslag Kjøbenhavns Fattigvæsen betræffende, hvori han, efter en udførlig Fremstilling af Fattigvæsenets Tilstand, indstillede: 1) at Khvns Borgere snarest mueligt maa oplyses om Fattigvæsenets hele finantsielle Status, om Størrelsen af dets Gjæld, &c. 2) At det maa blive paalagt Direct som ufravigelig Pligt aarligen ved Trykken at bekjendtgjøre en omstændelig Ballance af Fattigvæsenets Jndt. og Udgifter, og ledsage denne med alle de Oplysninger der ere nødvendige for at sætte Alle og Enhver istand til deraf at erfare Fattigvæsenets sande Tilstand, og at dette maa tage sin Begyndelse med indeværende Aar; og 3) at Fattigvæsenets Regnskaber for Fremtiden maa blive underkastede samme Revision som Byens øvrige Regnskaber. Til at undersøge dette Andragende udnævntes en Committee, bestaaende af Biskop Mynster, Prof. Bang og Agent Hammerich. - Dernæst blev af Professor Bang, som havde indgivet et skriftligt Andragende om "Kjøbenhavns Communalforfatning, meddeelt en nærmere Udvikling af dette Andragendes Indhold. Til at undersøge dette valgtes en Committee af Viinhandler Hansen, Procur. Haagen og Etatsraad Hvidt. - Professor Bang udviklede endvidere det af ham indleverede Andragende betræffende "Opsynet med de offentlige Oppebørselsbetjente og Overholdelse. af Lovens Straffebud mod utro Betiente. Proponenten sluttede sit Andragende med en Anmodning til Provindsialstændernes Forsamling, at samme vilde nedlægge en allerunderd. Petition for Hs. M. Throne, der, næst at henstille til Allerhøists. Overveielse, om det maatte være gjørligt og gavnligt at afsondre hele Revisionsvæsenet fra alle eller nogle af de høieste Regjeringscollegier og henlægge samme til en særegen disse underordnet Øvrighed, som for slig Controls rigtige Udførelse har at staae til Ansvar, samt at det maatte blive fastsat som ufravigelig Regel, at naar en offentlig Regnskabsbetjent er dømt for Kassemangel eller saadan ved hans Død befindes, saa bør vedk. Regjeringscollegier affordre hans Foresatte, som med ham skulde have havt Tilsyn, deres Erklæring om, hvad de til deres Retfærdiggjørelse have at anføre, samt lade undersøge hvorvidt den Regnskabsbetjenten foresatte Øvrighed har gjort sig skyldig i Mangel paa tilbørligt Tilsyn, og derfor bør drages til Ansvar ved Domstolene; at Straffelovene mod utroe Betiente strængt bør overholdes saaledes, at den der har Kassemangel, altid uopholdeligen bliver at sætte under Tiltale, med mindre Hs. Maj. Kongen ved speciel Resol. dispenserer derfra, og at han, hvis det er venteligt at han ei kan dække Mangelen og derfor bliver at dømme til offentligt Arbeide, holdes i Arrest til Sagens Udfald; og at Regnskabsbetjenten naar han ei kan tilveiebringe tilstrækkelige Data for, at han ei selv har forbrugt de manglende Midler, om Mangelen end senere dækkes, bør dømmes til at have sit Embede forbrudt. – Den kgl. Commissarius fandt sig ved det fremkomne Andragende foranlediget til at underrette Forsamlingen om, at den efter Hs. Majestæts Befaling ansatte Commission til at udarbeide en nye Lovgivning om Kasse= og Oppebørselsvæsenet, i Slutningen af f. M. har til det kgl. danske Cancellie afgivet sin allerunderdanigste Forestilling, ledsaget af Udkast til de fornødne Anordninger. (Stænder-Tid.)